CELEX: 32019D1330
Language: mt
Date: 2019-08-05 00:00:00
Title: Deċiżjoni tal-Kunsill Ewropew (UE) 2019/1330 tal-5 ta' Awwissu 2019 li taħtar ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà

7.8.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 207/36
               
            
         DEĊIŻJONI TAL-KUNSILL EWROPEW (UE) 2019/1330
         tal-5 ta' Awwissu 2019
         li taħtar ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà
         IL-KUNSILL EWROPEW,
         Wara li kkunsidra t-Trattat dwar l-Unjoni Ewropea, u b'mod partikolari l-Artikolu 18(1) tiegħu,
         Billi:
         
                     (1)
                  
                  
                     Id-Deċiżjoni tal-Kunsill Ewropew 2014/639/UE (1) ħatret ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà sal-31 ta' Ottubru 2019.
                  
               
                     (2)
                  
                  
                     Jenħtieġ li jinħatar ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà għall-perijodu mit-tmiem tal-mandat attwali tal-Kummissjoni sal-31 ta' Ottubru 2024.
                  
               
                     (3)
                  
                  
                     B'ittra tas-26 ta' Lulju 2019, il-President elett qabel dwar il-ħatra tas-Sur Josep BORRELL FONTELLES bħala r-Rappreżentant Għoli tal-Unjoni għall-Affarijiet Barranin u l-Politika ta' Sigurtà.
                  
               
                     (4)
                  
                  
                     F'konformità mat-tielet subparagrafu tal-Artikolu 17(7) tat-Trattat dwar l-Unjoni Ewropea, il-President, ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà u l-membri l-oħra tal-Kummissjoni huma soġġetti bħala grupp għal vot ta' approvazzjoni mill-Parlament Ewropew,
                  
               ADOTTA DIN ID-DEĊIŻJONI:
         
            Artikolu 1
            Is-Sur Josep BORRELL FONTELLES huwa b'dan maħtur Rappreżentant Għoli tal-Unjoni għall-Affarijiet Barranin u l-Politika ta' Sigurtà għall-perijodu minn tmiem il-mandat attwali tal-Kummissjoni sal-31 ta' Ottubru 2024.
         
         
            Artikolu 2
            Din id-Deċiżjoni għandha tiġi nnotifikata lis-Sur Josep BORRELL FONTELLES mill-President tal-Kunsill Ewropew.
            Għandha tidħol fis-seħħ fil-jum tan-notifika tagħha.
         
         
            Artikolu 3
            Din id-Deċiżjoni għandha tiġi ppubblikata f'Il-Ġurnal Uffiċjali tal-Unjoni Ewropea.
         
         
            Magħmul fi Brussell, il-5 ta' Awwissu 2019.
            
               
                  Għall-Kunsill Ewropew
               
               
                  Il-President
               
               D. TUSK
            
         
         
            (1)  Id-Deċiżjoni tal-Kunsill Ewropew 2014/639/UE tat-30 ta' Awwissu 2014 li taħtar ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà (ĠU L 262, 2.9.2014, p. 6).